**Լալե Պուրկարիմ** (պարս.՝ لاله پورکریم [lɒːle puːɾkæɾiːm],անգլ.՝ Laleh Pourkarim, հունիսի 10, 1982(1982-06-10), Բանդարե Անզալի, Գիլան, Իրան), իրանական ծագմամբ շվեդացի երգիչ, երաժիշտ, դերասանուհի, կոմպոզիտոր և երգահան, որը հանդես է գալիս **LaLeh** բեմական անունով։ Դերասանուհու կարճ կարիերայից հետո 2005 թվականից սկսել է իր երգչուհու կարիերան՝ դեբյուտային «Laleh» ալբոմով, որը Շվեդիայում զբաղեցրել է առաջին հորիզոնականը և դարձել տարվա ամենավաճառվող ալբոմը։ 2005 թվականի շվեդական Գրեմիում առաջադրվել է յոթ անվանակարգում և ստացել հեղինակավոր Rockbjörnen «Տարվա արտիստ» և «Տարվա հայտնագործություն» անվանակարգերում, ինչպես նաև «Տարվա արտադրող» անվանակարգերում։

Կենսագրություն
--------------

Լալե Պուրկարիմը ծնվել է Իրանում, 1982 թվականի հունիսի 10-ին։ Լալե անունը պարսկերեն նշանակում է «կակաչ»։

1983 թվականին ֆիզիկական ոչնչացման սպառնալիքի պատճառով, ընտանիքը ստիպված փախել է հայրենի երկրից դեպի Խորհրդային Ադրբեջան, քանի որ Լալեի հայրը՝ Խուշանգ Պուրկարիմը, Թեհրանի իսլամական ռեժիմի հակառակորդ էր։ Նա եղել է նկարիչ, լրագրող, իրանցի ականավոր ազգագրագետ և սոցիալական սոցիոլոգ և թերթի խմբագիր։

Նույն 1983 թվականին Լալե ընտանիքը տեղափոխվել է Մինսկ և բնակություն հաստատել սովորական բանվորական շրջանում։ Լալեի ծնողները սկսել են աշխատել գործարանում։ ԽՍՀՄ-ում Լալեն հաճախել է դպրոց և զբաղվել է թատերական և կրկեսային արվեստով։

Լալեն ԽՍՀՄ-ում ապրել է 6 տարի։ 1991 թվականին (9 տարեկան հասակում) Լալեն և նրա մայրը Արևելյան Բեռլինով անցել են Թիդահոլմե (Շվեդիա) գտնվող փախստականների ճամբար։ Որոշ ժամանակ անց նա հայտնվել է Գյոթեբորգում (Վեստերգյոտլանդ)։ Սկզբում Լալեի ընտանիքը բնակություն է հաստատել Խիսինգեն կղզում, իսկ նրա հոր մահից հետո տեղափոխվել է Գյոտեբորգի արվարձան՝ Համմարկուլեն (Անգերեդ)՝ քաղաքի վտարանդիական շրջան։

Լալեի հայրը մահացել է նրա աչքի առաջ 1994 թվականի օգոստոսին երբ նա փորձել է փրկել մի կին, որը ընկել դուրս նավակից։ Կինը ողջ է մնացել, իսկ Լալեի հայրը խեղդվել է։

Նոր տեղում Լալեն շարունակել է երաժշտական կրթությունը։ Վիտֆելդի գիմնազիայում որպես լրացուցիչ առարկա ընտրել է դասական երաժշտության, բալետի և կրկեսային տարրերի ուսումնասիրման երաժշտական ծրագիր։ Հետագայում սկսել է հետաքրքրվել պանկ, ռեգգի և ջազ երաժշտությամբ։ Նա նաև սովորել է կիթառ, հարվածային գործիքներ և սաքսոֆոն։ Լալեի երաժշտության առաջին ուսուցիչը՝ Հասսե Նեյլինը, նկատել է տաղանդավոր աղջկան և օգնել նրան բացահայտել իր ներուժը։ Իր երաժշտության մյուս ուսուցչուհու՝ Բենգթ Ֆրանցենի հետ միասին, կազմակերպել է ջազային անսամբլ՝ *Bejolaն*։

2007-2008 թվականներին Լալեն ապրել է Վեստերբոտեն շրջանի Նորլլանդ քաղաքում։ 2010 թվականին Շելլեֆտեոյում կարճատև աշխատանքից հետո տեղափոխվել է Ստոկհոլմ։

2013 թվականին՝ «Գույներ» ալբոմի թողարկումից երեք օր անց, 57 տարեկան հասակում Լալեի մայրը մահացել է, որը աշխատում էր որպես սոցիալական աշխատող։ Նրա ավագ եղբայրը մահացել է սրտի հիվանդությունից՝ մոր մահից մեկ տարի անց։ Լալեն ընկել է երկարատև դեպրեսիայի մեջ, նրա երաժշտության հանդեպ հետաքրքրությունը սկսել է պակասել, բայց բուժումից որոշ ժամանակ անց նա հաջողությամբ հաղթահարում է դեպրեսիան և վերադառնում հասարակություն։

Լալեն ունի երկքաղաքացիություն և խոսում է չորս լեզուներով՝ շվեդերեն, անգլերեն, ռուսերեն և պարսկերեն։

Սիրում է ճանապարհորդել։ Նա այցելել է Եվրոպայի և Լատինական Ամերիկայի մի քանի երկրներ։

2014 թվականի վերջին Լալեն ստացցել է Göteborgare մրցանակը։

Անձնական կյանք
--------------

Լալեն ընդհանրապես չի սիրում հարցազրույցներ տալ, ուստի նրա անձնական կյանքի մասին գործնականում ոչինչ հայտնի չէ։ Նա բուսակեր է և շատ է սիրում կենդանիներ։ Զբաղվում է թենիսով, իր երիտասարդ տարիներին սիրել է բասկետբոլ և ֆուտբոլ։ Մի որոշ ժամանակ, Լալեն ապրել է Ստոկհոլմում, որտեղ ունեցել է իր սեփական ձայնագրման ստուդիան, սակայն 2014 թվականի վերջին տեղափոխվել է Լոս Անջելես։

Սկավառակագրություն
------------------

Ստուդիայի ալբոմներ
* 2005: *Laleh*
* 2006: *Prinsessor*
* 2009: *Me and Simon*
* 2012: *Sjung*
* 2013: *Colors*
* 2014: *Boom EP*
* 2016: *Kristaller*

Համերգային ձայնագրություններ
* 2011: *Tolkningarna*

### Սինգլներ

* 2005 — *Invisible (My Song)*, *Storebror*, *Live Tomorrow*
* 2006 — *Forgive But Not Forget*, *Det är vi som bestämmer*, *November*
* 2007 — *Call on Me*, *Closer*, *Snö*
* 2009 — *Simon Says*, *Big City Love*, *Bjurö klubb*
* 2010 — *Mysteries*
* 2012 — *Some Die Young*, *Vårens Första Dag*
* 2013 — *Elephant*, *Colors*
* 2014 — *Stars Align*, *Goliat*, *Tusen bitar*, *Chiquitita*
* 2015 — *Sol, vind och vatten*
* 2016 — *Bara få va mig själv*, *Aldrig bli som förr*

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2000 | ֆ | Արի! Արի! | *Jalla! Jalla!* | Յասմին |
| 2007 | ֆ | Արևային փոթորիկ | *Solstorm* | Սաունդթրեք - 'Live Tomorrow' |
| 2010 | ֆ | Սեբբե | *Sebbe* | Սաունդթրեք - 'Forgive But Not Forget' |
| 2011 | ֆ | Ստոկհոլմի համախտանիշ | *Das Stockholm-Syndrom* | կոմպոզիտոր |
| 2014 | ֆ | Ես դեռ պատրաստ չեմ մեռնել | *JAG ÄR INTE BEREDD ATT DÖ ÄN* | խաղում է ինքն իրեն |

### Մասնակցություն հեռուստաշոուներին և շոուներին

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2011-... | ս | Երգել ավելի լավ | *Så mycket bättre* | երգչուհի (2րդ եթերաշրջան, 2011) |
| 1979-... | ս | Բոլոր երգերը Սկանսենում | *Allsång på Skansen* | խաղում է ինքն իրեն (1 դրվագ, հունիսի 26, 2012) |
| 2011-... | ս | Moraeusը և ուրիշները | *Moraeus med mera* | խաղում է ինքն իրեն (1 դրվագ, սեպտեմբերի 16, 2012) |
| 2009-... | ս | Սկավլեն | *Skavlan* | խաղում է ինքն իրեն (սեպտեմբերի 13, 2013) |
| 1992-... | ս | Վաղվա նորություններ | *Gomorron* | խաղում է ինքն իրեն (հոկտեմբերի 19, 2013) |
| 1992-... | ս | Վաղվա նորություններ | *Gomorron* | խաղում է ինքն իրեն (փետրվարի 15, 2014) |
| 2011-... | ս | Moraeusը և ուրիշները | *Moraeus med mera* | խաղում է ինքն իրեն (դեկտեմբերի 20, 2014) |

Ծանոթագրություններ
------------------

1. 1 2  Sveriges befolkning 2000 (շվեդերեն) — Sveriges Släktforskarförbund, 2020.
2. ↑
3. ↑  Laleh (namn) — Wikipedia
4. ↑  mamed agajanov Laleh Pourkarim hyllar sin avlidna mamma | Nöje | Expressen
5. ↑  Grattis Laleh, du är Årets Göteborgare! | GT
6. ↑  Fredriksson, Karin (2005 թ․ ապրիլի 9). «Begåvad men spretig debut». *Helsingborgs Dagblad* (շվեդերեն). Helsingborgs Dagblad. Արխիվացված է օրիգինալից 2012 թ․ հոկտեմբերի 24-ին. Վերցված է 2012 թ․ փետրվարի 1-ին.
7. ↑  Årets göteborgare 2014: Laleh — Nyheter | SVT.se
8. ↑  «Laleh: «När jag förstod det blev jag helt förälskad i mode» | ELLE». Արխիվացված է օրիգինալից 2015 թ․ փետրվարի 18-ին. Վերցված է 2021 թ․ հունվարի 10-ին.
9. ↑  #152: Laleh |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լալե (երգչուհի)» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Last.fm · SoundCloud · Spotify · ՅուԹյուբ · ՅուԹյուբ |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Discogs · Internet Movie Database · ԿինոՊոիսկ · MusicBrainz · Rate Your Music · Rotten Tomatoes |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 13059528 · CONOR: 244256867 · GND: 1078340714 · ISNI: 0000000052664280 · LIBRIS: 294957 · VIAF: 33145970117832251107 · WorldCat VIAF: 33145970117832251107 |

 |

 |